पूर्व मुख्यमंत्री और विधानसभा में भाजपा के नेता येदियुरप्पा ने सीएम कुमारस्वामी पर तंज कसते हुए कि यदि किसानों की कर्जमाफी नहीं होती है तो भाजपा 27 मई को राज्यव्यापी बंद का एलान करेगी। आपको बता दें कि कांग्रेस-जेडीएस के गठबंधन वाली सरकार के मुखिया कुमारस्वामी ने बुधवार को ही मुख्यमंत्री पद की शपथ ली थी।शपथ ग्रहण के अवसर पर कांग्रेस अध्यक्ष राहुल गांधी और सोनिया गांधी समेत तमाम विपक्षी दलों के प्रमुख नेता मौजूद थे। शपथ लेने के बाद कुमारस्वामी बहुमत परीक्षण में सफलता को लेकर आश्वस्त दिखे थे।